CELEX: C2005/271/26
Language: fi
Date: 2005-10-29 00:00:00
Title: Asia C-303/05: Arbitragehofin (Belgia) 13.7.2005 tekemällään päätöksellä esittämä ennakkoratkaisupyyntö asiassa Advocaten voor de Wereld VZW vastaan Ministerraad

29.10.2005   
            
            
               FI
            
            
               Euroopan unionin virallinen lehti
            
            
               C 271/14
            
         Arbitragehofin (Belgia) 13.7.2005 tekemällään päätöksellä esittämä ennakkoratkaisupyyntö asiassa Advocaten voor de Wereld VZW vastaan Ministerraad
   (Asia C-303/05)
   (2005/C 271/26)
   Oikeudenkäyntikieli: hollanti
   Arbitragehof (Belgia) on pyytänyt 13.7.2005 tekemällään päätöksellä, joka on saapunut yhteisöjen tuomioistuimeen 29.7.2005, Euroopan yhteisöjen tuomioistuimelta ennakkoratkaisua asiassa Advocaten voor de Wereld VZW vastaan Ministerraad seuraaviin kysymyksiin:
   
               1.
            
            
               Onko eurooppalaisesta pidätysmääräyksestä ja jäsenvaltioiden välisistä luovuttamismenettelyistä 13 päivänä kesäkuuta 2002 tehty neuvoston puitepäätös 2002/584/YOS (1) yhteensopiva Euroopan unionista tehdyn sopimuksen 34 artiklan 2 kohdan b alakohdan, jonka mukaan puitepäätöksiä voidaan tehdä ainoastaan jäsenvaltioiden lainsäädännön lähentämisestä, kanssa?
            
         
               2.
            
            
               Onko eurooppalaisesta pidätysmääräyksestä ja jäsenvaltioiden välisistä luovuttamismenettelyistä 13 päivänä kesäkuuta 2002 tehdyn neuvoston puitepäätöksen 2002/584/YOS 2 artiklan 2 kohta, niiltä osin kuin se merkitsee, ettei kaksoisrangaistavuuden vaatimusta sovelleta siinä lueteltujen rangaistavien tekojen osalta, yhteensopiva Euroopan unionista tehdyn sopimuksen 6 artiklan 2 kohdan kanssa ja erityisesti kyseisessä määräyksessä taatun rikosasioissa sovellettavan laillisuusperiaatteen kanssa ja yhdenvertaisen kohtelun ja syrjintäkiellon periaatteen kanssa?
            
         
      (1)  EYVL L 190, s. 1.